# Zmluva o prevádzke nabíjacej stanice

uzavretá podľa zákona č. 269/1991 Zb. Obchodný zákonník v znení neskorších (ďalej len **„Obchodný zákonník“**)

# ZMLUVNÉ STRANY:

**Vlastník:** Názov: **Mesto Spišská Belá**

Sídlo: ul. Petzvalova 272/18,059 01 Spišská Belá

Štatutárny orgán: Jozef Kuna primátor mesta

IČO: 00326518

DIČ: 2021014754

Bankové spojenie: VÚB, a.s.

IBAN: SK37 0200 0000 0000 2122 4142

(ďalej len „mesto“)

# Prevádzkovateľ:

Obchodné meno: **Perun Elektromobility s.r.o.**

Sídlo: Fraňa Kráľa 66, 071 01 Michalovce

Registrácia: Obchod. Register Okr.súdu Košice I, odd.Sro, vložka

32227/V

Štatutárny orgán: Bc. Martin Koščo, konateľ

IČO: 42142260

DIČ: 2023762763

IČ DPH: SK2023762763

Bankové spojenie: Fio banka a.s. pobočka Michalovce.

IBAN: SK69 8330 0000 0027 0171 0557

(ďalej len „**Prevádzkovateľ“**)

Mesto a Prevádzkovateľ (ďalej spolu aj ako „**Zmluvné strany“** a každý samostatne aj ako **„Zmluvná strana“**) uzatvárajú túto Zmluvu o prevádzke nabíjacej stanice (ďalej len „**Zmluva**“) v nasledovnom znení:

# Článok 1 Úvodné ustanovenia

* 1. Prevádzkovateľ je právnická osoba založená a existujúca podľa práva Slovenskej republiky, ktorá je v rámci predmetu činnosti zapísaného v obchodnom registri, oprávnená vykonávať činnosť zameranú na prevádzkovanie nabíjacích stojanov pre elektrické vozidlá. Cieľom Prevádzkovateľa je vykonávať prevádzku nabíjacích staníc pre vozidlá s elektrickým pohonom, a tým zároveň prispieť k rozvoju elektromobility na území Slovenskej republiky.
  2. Mesto je výlučným vlastníkom pozemku parcela registra C KN č.1862, o výmere 956 m2 druh pozemku ostatná plocha, nachádzajúceho sa v okrese Kežmarok, v meste Spišská Belá, katastrálne územie Spišská Belá, evidovaného Okresným úradom v Kežmarku na LV č. 1.
  3. Mesto na základe Zmluvy o dielo č. EXT 424/2021 uzatvorenej dňa 10.12.2021 so spoločnosťou Perun Elektromobility s.r.o., vybudovala verejne prístupnú nabíjaciu stanicu Wallbe Pro Plus no. 021-03411-22-18-338 Antivandal z nehrdzavejúcej ocele, typ: AC nabíjacia stanica s výkonom 2 x 22 kW vrátane inžinierskych sietí pre zriadenie ďalších 4 nabíjacích bodov s platobným terminálom pre platby debetnými a kreditnými bankovými kartami s možnosťou nabíjania 2 vozidiel súčasne v rámci dvoch vyhradených parkovacích miest (ďalej len ako „Nabíjacie stanice“).
  4. Prevádzkovateľ má záujem o prevádzkovanie vybudovanej Nabíjacej stanice v Spišskej Belej na pozemku vo vlastníctve mesta za účelom zabezpečenia odplatného užívania Nabíjacej stanice účastníkmi cestnej premávky pre nabíjanie vozidiel s elektrickým pohonom kompatibilných s technickými parametrami Nabíjacej stanice, ako aj zabezpečovanie elektrickej prípojky spolu s pripojovacím miestom k distribučnej sústave, údržby, opráv a prípadných rekonštrukcií Nabíjacej stanice.

# Článok 2 Predmet zmluvy

2.1 Predmetom tejto Zmluvy je záväzok Prevádzkovateľa vykonávať prevádzkovú činnosť spočívajúcu v zabezpečení plynulého a nerušeného užívania Nabíjacej stanice v meste účastníkmi cestnej premávky vrátane servisu a pravidelnej údržby a prevádzkovať aj prislúchajúce dve parkovacie miesta.

# Článok 3 Účel zmluvy

* 1. Účelom tejto zmluvy je zabezpečiť odplatné užívanie Nabíjacej stanice s dvoma parkovacími miestami o celkovej rozlohe 30 m2 pre potreby účastníkov cestnej premávky za účelom nabíjania vozidiel s elektrickým pohonom kompatibilných s technickými parametrami Nabíjacej stanice ako aj zabezpečovanie s pripojovacím miestom k distribučnej sústave, údržby, opráv a prípadných rekonštrukcií Nabíjacej stanice.
  2. Prevádzkovateľ je oprávnený užívať Predmet zmluvy výhradne na dohodnutý účel spolu s parkovacími miestami vyhradenými pre vozidlá využívajúce Nabíjaciu stanicu.

# Článok 4 Odovzdanie Predmetu zmluvy

* 1. O odovzdaní Predmetu zmluvy Zmluvné strany spíšu odovzdávací protokol, ktorý podpíšu obe Zmluvné strany (ďalej len „**Odovzdávací protokol**“).

# Článok 5

**Vznik a trvanie zmluvy**

* 1. Zmluva sa uzatvára na dobu určitú na obdobie od 1.4.2022 do 31.03.2027.
  2. Odchylne od príslušných dispozitívnych zákonných ustanovení sa Zmluvné strany dohodli, že túto Zmluvu nemožno ukončiť inak a z iných dôvodov, než je výslovne dohodnuté v tejto Zmluve.

Zmluvný vzťah uzavretý touto zmluvou sa skončí:

1. uplynutím stanovenej lehoty,
2. dňom uvedeným v dohode Zmluvných strán o predčasnom ukončení nájmu, inak dňom nadobudnutia účinnosti takej dohody,
3. odstúpením od Zmluvy podľa bodu 5.3 alebo 5.4, a to podľa toho, ktorá zo skutočností podľa bodu a), b) alebo c) nastane skôr.
   1. Mesto je oprávnené písomne odstúpiť od Zmluvy len z nasledujúcich dôvodov:
4. Prevádzkovateľ užíva Predmet zmluvy v rozpore s dohodnutým účelom podľa bodu

3.1 a 3.2 Zmluvy,

1. Prevádzkovateľ je v omeškaní s platením odmeny po dobu viac ako 30 dní odo dňa doručenia predchádzajúcej písomnej výzvy mesta na úhradu dohodnutej sumy,
2. Prevádzkovateľ stratí oprávnenie na činnosť, ktorej vykonávanie je účelom prevádzky Nabíjacej stanice, alebo zanikne iné povolenie Prevádzkovateľa, ktoré je potrebné na zabezpečovanie Predmetu zmluvy,
3. bude rozhodnuté o zrušení Prevádzkovateľa s likvidáciou, bude vyhlásený konkurz alebo návrh na vyhlásenie konkurzu zamietnutý pre nedostatok majetku Prevádzkovateľa, alebo ak bude povolená jeho reštrukturalizácia.
   1. Prevádzkovateľ je oprávnený písomne odstúpiť od Zmluvy len z nasledujúcich dôvodov:
4. Predmet zmluvy sa stane neuskutočniteľným.
   1. Účinky odstúpenia od Zmluvy nastanú dňom doručenia písomného odstúpenia od Zmluvy druhej Zmluvnej strane, pokiaľ v písomnom odstúpení od Zmluvy nebude určený iný (neskorší) deň účinnosti odstúpenia od Zmluvy.
   2. Skončením zmluvy zanikajú všetky práva a povinnosti Zmluvných strán zo Zmluvy. Skončenie zmluvy sa však nedotýka nároku na náhradu škody alebo zmluvnú pokutu vzniknutého porušením Zmluvy, ako ani iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy.

# Článok 6

**Odplata za prevádzku a platobné podmienky**

* 1. Majetok je poistený vlastníkom. Akákoľvek poistná udalosť, ktorá vznikne na zverenom majetku bude Prevádzkovateľom nahlásená vlastníkovi bezodkladne, najneskôr do 24 hodín od vzniku poistnej udalosti.
  2. Zmluvné stany sa dohodli, že Prevádzkovateľ bude spravovať všetky finančné transakcie, ktoré sa budú týkať jednotlivých nabíjacích cyklov cez partnerskú spoločnosť Prevádzkovateľa, za čo sa mesto zaväzuje vyplatiť 20% z celkovej ceny jednotlivého nabíjacieho cyklu formou stiahnutia si Prevádzkovateľom z celkovej ceny nabíjacieho cyklu, 80 % ostáva mestu.
  3. Minimálna prevádzaná suma úhrady sa stanovuje vo výške 50,00 EUR. K úhrade zo strany Prevádzkovateľa v prospech mesta dochádza, ak súčet súm spojených s nabíjacími cyklami na konci zúčtovacieho obdobia presiahne 50 EUR . Zúčtovacím obdobím je jeden mesiac . Nevyplatená suma automaticky prechádza do ďalšieho zúčtovacieho obdobia.
  4. Prevádzkovateľ bude poskytovať pravidelné mesačné reporty po celú dobu udržateľnosti projektu, z ktorého boli poskytnuté prostriedky na jeho výstavbu.
  5. Prevádzkovateľ sa zaväzuje spravovať aj vlastných zákazníkov mesta, ktorí budú nabíjacie cykly spúšťať RFID kartou, čipom Walbe alebo aplikáciou Walbe. Túto činnosť bude prevádzkovateľ vykonávať bezodplatne.
  6. Pre konečného odberateľa sa stanovuje cena za kWh elektrickej energie vo výške 0,39 EUR/kWh, ktorú prevádzkovateľ nastaví u svojho partnera. Cenu je možné zmeniť kedykoľvek, formou elektronickej komunikácie.

# Článok 7

**Práva a povinnosti Zmluvných strán**

* 1. Prevádzkovateľ je povinný konať tak, aby:

1. riadne a včas plnil všetky svoje povinnosti vyplývajúce z tejto Zmluvy, ako aj zo všeobecne záväzných právnych predpisov a rozhodnutí orgánov verejnej moci a aby nedochádzalo k porušovaniu alebo ohrozeniu plnenia týchto povinností, nebránil riadnemu a nerušenému užívaniu častí Pozemku, na ktorých nie je Nabíjacia stanica vybudovaná,
2. nedochádzalo k ohrozeniu alebo narušeniu oprávnených záujmov mesta, ktoré sú Prevádzkovateľovi známe,
3. Mesto bolo bez zbytočného odkladu informované o všetkých dôležitých skutočnostiach súvisiacich s touto Zmluvou, o ktorých sa Prevádzkovateľ dozvie, vrátane porušenia akejkoľvek povinnosti Prevádzkovateľa podľa tejto Zmluvy alebo hrozby takého porušenia.
   1. Prevádzkovateľ je povinný:
4. Strpieť výkon kontroly poverených zamestnancov mesta,
5. zo správneho systému predložiť aj iné dokumenty potrebné pre riadne zdokumentovanie stavu tržieb získaných pri prevádzke Nabíjacej stanice,
6. užívať Predmet zmluvy v súlade s dohodnutým účelom, touto Zmluvou a všeobecne záväznými právnymi predpismi. Prevádzkovateľ nesmie do Predmetu zmluvy akokoľvek stavebne alebo technicky zasahovať bez predchádzajúceho písomného súhlasu mesta alebo v rozpore s podmienkami takého súhlasu.
7. užívať Predmet zmluvy tak, aby nedochádzalo ku škodám na Predmete zmluvy ani k hrozbe vzniku takých škôd a aby sa prípadné následky takých škôd čo najskôr odstránili, prípadne zmiernili,
8. predkladať do 15 dní po ukončení predchádzajúceho kalendárneho polroku písomnú správu o prevádzke Nabíjacej stanice, s uvedením celkovej hodnoty tržieb, nákladov na prevádzku, stručnej analýzy využiteľnosti Nabíjacej stanice, poškodenia a ich odstránenia, ako aj určenie nákladov, ktoré Prevádzkovateľ na opravu vynaložil,
9. prevziať prípojku a miesto odberu elektriny preberacím protokolom ako aj uhradiť spotrebu elektriny, ktorá bola nameraná od počiatku uvedenia Nabíjacej stanice do prevádzky.
   1. Mesto je povinné
10. odovzdať prípojku aj s miestom odberu elektriny prevádzkovateľovi,
11. zabezpečiť celoročnú údržbu plôch nachádzajúcich sa na Predmete zmluvy (vrátane údržby parkovacích miest) a ich trvalú priechodnosť,
12. zabezpečiť tiež, prevádzku verejného osvetlenia a údržbu dopravného značenia prislúchajúcich k miestu inštalácie Nabíjacej stanice.
13. Uhradiť Prevádzkovateľovi oprávnené náklady podľa bodu 7.2 ods.e.

# Článok 8

**Porušenie povinností Zmluvných strán**

* 1. V prípade porušenia povinností podľa tejto Zmluvy alebo podľa právnych predpisov

zodpovedá Zmluvná strana, ktorá danú povinnosť porušila, za škodu spôsobenú druhej

Zmluvnej strane v súlade so zákonom a ostatnými všeobecne záväznými právnymi

predpismi.

# Článok 9 Povinnosť mlčanlivosti

* 1. Zmluvné strany sa zaväzujú, že táto Zmluva, skutočnosť že sa táto Zmluva uzatvorila, informácie, ktoré si Zmluvné strany alebo ich zástupcovia poskytli na základe tejto Zmluvy, ako aj všetky ďalšie okolnosti a podmienky súvisiace s uzatvorením tejto Zmluvy a jej plnením sa budú považovať v zmysle ust. § 271 Obchodného zákonníka za dôverné (ďalej len „**Dôverné informácie**“). Zmluvné strany sa zaväzujú, že Dôverné informácie nesprístupnia žiadnej tretej osobe, ani ich nevyužijú v rozpore s touto Zmluvou ani za iným účelom, než na ktorý sa Dôverné informácie poskytli a zároveň sa Zmluvné strany zaväzujú zabezpečiť, aby ich zástupcovia Dôverné informácie nesprístupnili žiadnej tretej osobe, ani ich nevyužili v rozpore so Zmluvou ani za iným účelom, než na ktorý sa Dôverné informácie poskytli (ďalej len „**Povinnosť zachovávania dôvernosti**“). Povinnosť zachovávania dôvernosti oboch Zmluvných strán bude pretrvávať aj po skončení tejto Zmluvy.

9.2 Povinnosť zachovávania dôvernosti sa nevzťahuje na informácie:

1. ktoré sú sprístupnené v zmysle požiadavky stanovenej príslušnými právnymi predpismi alebo súdom alebo iným orgánom štátnej správy,
2. ktoré sa sprístupňujú právnym nástupcom a zástupcom Zmluvných strán pod podmienkou, že títo právni nástupcovia a zástupcovia budú zachovávať dôvernosť týchto informácií,
3. pri ktorých bol jednej Zmluvnej strane poskytnutý súhlas druhej Zmluvnej strany na sprístupnenie alebo použitie určitých informácií, alebo
4. ktoré sa sprístupnili tretím osobám v rozsahu potrebnom na uskutočnenie transakcií zamýšľaných touto Zmluvou.
   1. Každá Zmluvná strana sa zaväzuje vynaložiť všetko primerané úsilie, aby vopred informovala druhú Zmluvnú stranu o sprístupnení Dôverných informácií, a to najmä v prípade, ak sa tieto budú poskytovať v súlade so Zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. V prípade, ak ktorákoľvek Zmluvná strana poruší túto povinnosť, okrem postupu podľa Zákona č. 211/2000 Z. z., je povinná zaplatiť druhej zmluvnej strane pokutu 200,- Eur.

# Článok 10

**Kontaktné osoby, komunikácia a doručovanie**

* 1. Všetky dokumenty a oznámenia v súvislosti s touto Zmluvou Zmluvné strany doručujú v listinnej podobe poštou, osobne alebo elektronicky, a to na adresu Zmluvnej strany, ktorej sa písomnosť týka, uvedenú v Zmluve alebo na adresu jej sídla zapísanú v obchodnom registri.
  2. Zmluvné strany sa dohodli, že oznámenia a písomnosti týkajúce sa zmeny alebo zániku tejto Zmluvy ako aj faktúry, musia byť doručované výhradne v listinnej forme poštou ako doporučená zásielka alebo osobne.

# Článok 11

**Spoločné a záverečné ustanovenia**

* 1. Mesto vyhlasuje, že je oprávnené uzatvoriť túto Zmluvu za podmienok v nej uvedených, toto jej právo nie je ku dňu uzatvorenia Zmluvy ničím obmedzené, a nie jej známa žiadna skutočnosť, ktorou by bola alebo by mohla byť dotknutá platnosť tejto Zmluvy.
  2. Mesto je oprávnené postúpiť práva a previesť povinnosti vyplývajúce z tejto Zmluvy na tretiu osobu len s predchádzajúcim písomným súhlasom Prevádzkovateľa.
  3. Meniť alebo dopĺňať text tejto Zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch Zmluvných strán, pokiaľ v tejto Zmluve nie je uvedené inak.
  4. Zmluvné strany sa dohodli, že každá zo Zmluvných strán je povinná zmenu identifikačných údajov uvedených v záhlaví tejto Zmluvy písomne oznámiť druhej Zmluvnej strane bez zbytočného odkladu, najneskôr však do štrnástich (14) dní odo dňa, kedy táto zmena nastala. Uzavretie dodatku, predmetom ktorého bude zmena identifikačných údajov podľa predchádzajúcej vety tohto bodu nie je potrebné.
  5. Zmluvné strany sa dohodli, že ich vzájomné vzťahy založené touto Zmluvou, prípadne jej neplatnosťou, zrušením, alebo porušením záväzkov z nej vyplývajúcich (vrátane záväzkov na náhradu škody), sa budú spravovať slovenským právnym poriadkom, a to v zmysle ust. § 261 ods. 9 Obchodného zákonníka príslušnými ustanoveniami Občianskeho zákonníka o nájomnej zmluve ako zmluvnom type, ustanoveniami Obchodného zákonníka upravujúcimi obchodné záväzkové vzťahy a ustanoveniami ostatných všeobecne záväzných právnych predpisov.
  6. Zmluvné strany si na riešenie sporov zo svojho zmluvného vzťahu založeného touto Zmluvou alebo jej neplatnosťou, zrušením alebo porušením záväzkov z nej vyplývajúcich, vrátane sporov z nároku na náhradu škody dohodou zakladajú právomoc slovenských súdov.
  7. Táto Zmluva nadobúda platnosť dňom podpisu oboma Zmluvnými stranami a účinnosť nadobúda dňom nasledujúcim po dni jej zverejnenia na webovom sídle Mesta, a to v súlade s ustanovením § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a s jej zverejnením Prevádzkovateľ súhlasí bez výhrad.
  8. Táto Zmluva je vyhotovená v štyroch (4) rovnopisoch v slovenskom jazyku, z ktorých tri (3) rovnopisy sú určené pre mesto a jeden (1) rovnopis pre Prevádzkovateľa.
  9. K uzatvoreniu zmluvy dalo súhlas Mestské zastupiteľstvo v Spišskej Belej uznesením č. ................... zo dňa ............................
  10. Zmluvné strany si túto Zmluvu starostlivo prečítali, jej obsahu porozumeli a na znak slobodnej a vážnej vôle byť touto Zmluvou viazaní túto Zmluvu prostredníctvom osôb oprávnených konať v ich mene alebo prostredníctvom ich zástupcov vlastnoručne podpísali.

V Spišskej Belej, dňa 01.04.2022

# Mesto Spišská Belá Perun Elektromobility s.r.o.

Jozef Kuna, primátor mesta Bc. Martin Koščo, konateľ